نصیر آباد : ڈپٹی کمشنرنصیرآبادعائشہ زہری ایجوکیشن نا خالی پوسٹ آتے پر کننگ کن ٹیسٹ انا کاریم نا جاچ ءِ ہلکر۔ نیاڑی تا محکمہ ایجوکیشن 59 پوسٹ آتیکن 35 سد نیاڑی تینا کاغد آتے جمع کرفیر۔ ٹیسٹ انا کاریم اٹ نیاڑی تا کنڈ آن جوان وڑاٹ بشخ ہلنگ جوان ءُ گام اسے۔بلوچستان حکومت نیاڑی تے عزت اٹ روزگار نا فراوانی کن گام گیج کننگ اٹی ءِ۔ ہرافتیان شش پوسٹ اقلیت نا نیاڑی تیکن تخانو۔ ہندن خاص ءُ اہمیت اسے نا نیاڑی (معذور) نا کوٹہ کن جتا ءُ۔ جوان وڑاٹ پوسٹ آتے پر کننگ کن ٹیسٹ آک جوان ءُ گام گیج اسے۔ دا خیال آتا درشانی ءِ او ڈیرہ مراد جمالی ٹی محکمہ ایجوکیشن نا پوسٹ آتیکن تحریری ٹیسٹ انا کاریم تا جاچ ءِ ہلنگ نا وخت آ ہیت وگپ کرے۔
(خ ن)
